CELEX: 32010R1117
Language: lt
Date: 2010-12-02 00:00:00
Title: 2010 m. gruodžio 2 d. Komisijos reglamentas (ES) Nr. 1117/2010 dėl leidimo naudoti citrinų rūgšties, sorbo rūgšties, timolio ir vanilino preparatą kaip nujunkytų paršelių pašarų priedą (leidimo turėtojas Vetagro SpA )  Tekstas svarbus EEE

3.12.2010   
            
            
               LT
            
            
               Europos Sąjungos oficialusis leidinys
            
            
               L 317/3
            
         KOMISIJOS REGLAMENTAS (ES) Nr. 1117/2010
   2010 m. gruodžio 2 d.
   dėl leidimo naudoti citrinų rūgšties, sorbo rūgšties, timolio ir vanilino preparatą kaip nujunkytų paršelių pašarų priedą (leidimo turėtojas Vetagro SpA)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl citrinų rūgšties, sorbo rūgšties, timolio ir vanilino preparato kaip pašarų priedo nujunkytiems paršeliams, priskirtino priedų kategorijai „zootechniniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2010 m. gegužės 25 d. priimtoje nuomonėje (2) padarė išvadą, kad siūlomomis naudojimo sąlygomis priede nurodytas preparatas nedaro nepageidaujamo poveikio gyvūnų sveikatai, žmonių sveikatai arba aplinkai ir kad šis priedas gali paspartinti tikslinių rūšių augimą ir pagerinti pašarų kiekio ir prieaugio santykį. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, patikrino pašarų priedo pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Įvertinus šį preparatą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, leidimas naudoti minėtą preparatą turėtų būti išduotas.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų mitybos priedą minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2010 m.); 8(6):1633.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis 12 %
               
            
                  
                     Zootechninių priedų kategorija. Funkcinė grupė: kiti zootechniniai priedai (zootechninių parametrų pagerinimas)
                  
               
            
                  4d 3
               
               
                  
                     Vetagro S.p.A.
                  
               
               
                  Apsaugotos citrinų rūgšties, sorbo rūgšties, timolio ir vanilino preparatas
               
               
                  
                               
                           
                           
                              
                                 Priedo sudėtis
                              
                              Apsaugotų mikrogranulių, kuriose yra citrinų rūgšties, sorbo rūgšties, timolio ir vanilino, preparatas, kuriame yra ne mažiau nei:
                              
                                           
                                       
                                       
                                          25 g/100 g citrinų rūgšties,
                                       
                                    
                                           
                                       
                                       
                                          1,7 g/100 g timolio,
                                       
                                    
                                           
                                       
                                       
                                          16,7 g/100 g sorbo rūgšties,
                                       
                                    
                                           
                                       
                                       
                                          1 g/100 g vanilino.
                                       
                                    
                        
                               
                           
                           
                              
                                 Veikliųjų medžiagų apibūdinimas
                              
                              
                                           
                                       
                                       
                                          Citrinų rūgštis C6H8O7 (grynumas ≥ 99,5 %),
                                          2-hidroksi-1,2,3-propantrikarboksirūgštis, CAS numeris 77-92-9, bevandenė,
                                       
                                    
                                           
                                       
                                       
                                          sorbo rgštis C6H8O2 (grynumas ≥ 99,5 %),
                                          2,4-heksadieno rūgštis, CAS numeris 110-44-1,
                                       
                                    
                                           
                                       
                                       
                                          timolis (grynumas ≥ 98 %),
                                          5-metil-2-(1-metiletil)fenolis, CAS numeris 89-83-8,
                                       
                                    
                                           
                                       
                                       
                                          vanilinas (grynumas ≥ 99,5 %),
                                          4-hidroksi-3-metoksibenzaldehidas, CAS numeris 121-33-5.
                                       
                                    
                        
                               
                           
                           
                              
                                 Analizės metodas
                                  (1)
                              
                              Sorbo rūgšties ir timolio nustatymas pašaruose: atvirkštinių fazių efektyviosios skysčių chromatografijos merodas, naudojant ultravioletinių spindulių ar diodinę matricą (RP-HPLC-UV/DAD). Citrinų rūgšties nustatymas priede ir premiksuose: (RP-HPLC-UV/DAD). Citrinų rūgšties nustatymas pašaruose: fermentinis citrinų rūgšties kiekio nustatymas pagal NADH (redukuotą nikotinamidadenindinukleotido formą), naudojant spektrometrijos metodą.
                           
                        
               
                  Nujunkyti paršeliai
               
               
                  —
               
               
                  1 000
               
               
                  —
               
               
                  
                              1.
                           
                           
                              Paršeliams (nujunkytiems), kurių svoris neviršija 35 kg.
                           
                        
                              2.
                           
                           
                              Sauga: tvarkant produktą reikia dėvėti kvėpavimo takų apsaugą, saugos akinius ir pirštines.
                           
                        
               
                  2020 m. gruodžio 23 d.
               
            
         (1)  Išsamų analizės metodų aprašymą galima rasti Bendrijos etaloninės laboratorijos svetainėje: www.irmm.jrc.be/crl-feed-additives